กระบวนการและขั้นตอน HIA

 การศึกษาในครั้งนี้ใช้กระบวนการประเมินผลกระทบทางสุขภาพ HIA คือ การเรียนรู้ร่วมกันของสังคมในทุกขั้นตอน เน้นกระบวนการมีส่วนร่วมของทุกภาคส่วน ซึ่งมีความสำคัญต่อการวิเคราะห์นโยบาย แผนงานกิจกรรมของหน่วยงาน(แผนเทศบาล) ว่าก่อให้เกิดการเปลี่ยนแปลงต่อระบบอาหารอย่างไร เพื่อร่วมกันเสนอแนะแนวทางการแก้ไขปัญหาที่เกิดขึ้น และคาดว่าจะเกิดขึ้นในอนาคต รวมทั้งกำหนดแนวทางการพัฒนานโยบาย และยุทธศาสตร์

ผู้วิจัยประยุกต์กระบวนการประเมินผลกระทบทางสุขภาพแบบเร่งด่วน(Repid Health Impact Assesment)เพื่อประเมินผลกระทบทางสุขภาพ ด้านอาหารปลอดภัย ความมั่นคงทางอาหาร และโภชนาการสมวัย ซึ่งมี 4 ขั้นตอนดังนี้

1. การกลั่นกรองนโยบาย แผนงาน โครงการหรือกิจกรรม(Screening)
	1. ทบทวนเอกสาร แผนงาน ยุทธศาสตร์ โครงการกิจกรรม ที่ดำเนินงานด้านความมั่นคงทางอาหาร ด้านอาหารปลอดภัย และโภชนาการสมวัย ทั้งแผนในระดับชาติ ระดับจังหวัด และแผนองค์กรปกครอบส่วนท้องถิ่น
	2. สนทนากลุ่มย่อย จากผู้ที่มีส่วนเกี่ยวข้อง ผู้ที่มีส่วนได้เสียที่ดำเนินงาน ความมั่นคงทางอาหารในจังหวัดพัทลุง(ภาครัฐ ภาคเอกชน อปท ประชาชน และวิชาการ)
		1. ในชุมชนใช้สภาแกนนำเป็นกลไกขับเคลื่อนเชิงประเด็น ระบบอาหารของชุมชน 3ประเด็น ความมั่นคงทางอาหาร ด้านอาหารปลอดภัย และโภชนาการสมวัย
		2. ระดับตำบลใช้กลไกคณะกรรมการพัฒนาคุณภาพชีวิตระดับตำบล( พชต).เป็นกลไกขับเคลื่อนเชื่อมประสานระดับหน่วยงานระดับปฏิบัติการ เชิงประเด็น คือ ระบบอาหารของตำบลนาท่อม 3 ประเด็น
		3. ระดับอำเภอใช้กลไกคณะกรรมการพัฒนาคุณภาพชีวิตระดับอำเภอ( พชอ). เป็นกลไกขับเคลื่อนเชื่อมประสานระดับการจัดการหรือเชิงยุทธศาสตร์ เพื่อให้จังหวัดขับเคลื่อนประเด็นเชิงนโยบายได้สำเร็จ ได้แก่ ระบบอาหารของอำเภอเมือง 3 ประเด็น และระบบการจัดการสิ่งแวดล้อม(ขยะ) ตำบลนาท่อม
2. การกำหนดขอบเขตการศึกษาและแนวทางการประเมินผลกระทบด้านสุขภาพโดยสาธารณะ(Public Scoping)
	1. ทบทวนเอกสารงานวิจัยที่เกี่ยวข้องกับเรื่องความมั่นคงทางอาหาร ด้านอาหารปลอดภัย และโภชนาการสมวัย โดยพิจารณาปัจจัยกำหนดสุขภาพ 3 ด้าน ด้านปัจเจกบุคคล ด้านสภาพแวดล้อม และด้านกลไกดำเนินงาน
		1. ประชุมคณะทำงาน 12 คน ทบทวนเอกสารออกแบบ กรอบการดำเนินงาน
	2. พัฒนาตัวชี้วัด และเครื่องมือเพื่อประเมินผลทางสุขภาพใน 3 ระดับคือ ระดับภาครัฐ ระดับท้องถิ่น และระดับชุมชน
		1. กรอบตัวชี้วัดและเครื่องมือเพื่อประเมินผลทางสุขภาพ 16 ตัวชี้วัด 3 ด้าน ความมั่นคงทางอาหาร ด้านอาหารปลอดภัย และด้านโภชนาการสมวัย
	3. จัดประชุมกลุ่มย่อย ระหว่างทีมประเมินและผู้มีส่วนเกี่ยวข้อง 3 ประเด็น เพื่อให้ข้อเสนอแนะและรับฟังความเห็นจากร่างตัวชี้วัดที่กำหนด
		1. ประชุมคณะทำงานเพื่อออกแบบเก็บข้อมูลตอบตัวชี้วัด3 ประเด็น
		2. ประชุมร่วมคณะทำงานร่วมกับคณะทำงานพัฒนาคุณภาพชีวิตตำบล( พชต )ให้เป็นกลไกขับเคลื่อนเชื่อมประสานระดับหน่วยงานปฏิบัติการทั้งภายในและภายนอกพื้นที่ ติดตามรายงานผล
		3. ประชุมร่วม พชต กับพชอ เพื่อติดตามผลการดำเนินงานหรือการรายงานความก้าวหน้าการดำเนินงานโดยชุมชนผ่านกลไก พชต.
3. การประเมินผลกระทบด้านสุขภาพ(Assessing)

วิธีการดำเนินการ

* 1. สอบถาม สัมภาษณ์ รายงานจากผู้มีส่วนได้เสีย ได้แก่โรงเรียนในชุมชน ทั้ง 4 แห่ง โรงเรียนบ้านนาท่อม โรงเรียนวัดโคกแย้ม ศพด.บ้านหนองปราง และโรงเรียนประภัสสรรังสิต จากโรงพยาบาลส่งเสริมสุขภาพตำบลนาท่อม(รพสต)ผู้รับผิดชอบด้าน อาหารปลอดภัย (ผลการตรวจเลือด ผลตรวจอาหารในตลาด) และโภชนาการสมวัย(รายงานของโรงเรียนทั้ง 3 แห่ง) เกษตรอำเภอ ด้านความมั่นคงทางอาหาร พัฒนาชุมชนการสนับสนุนกิจกรรมระบบอาหารชุมชน
	2. จากข้อมูลมือสอง จากระบบข้อมูลตำบล โดยใช้โปรแกรม TCNAP และการวิจัยชุมชนด้วยวิธีวิจัยเชิงชาติพันธุ์วรรณนาแบบเร่งด่วนหรือ RECAP เป็นกระบวนการศึกษาถึงกระบวนการค้นหาทำความเข้าใจศักยภาพชุมชนท้องถิ่นผ่านการรวบรวมข้อมูลงานและกิจกรรมของทุนทางสังคม 6 ระดับ ระดับบุคคลและครอบครัว ระดับกลุ่มทางสังคม องค์กรชุมชน ระดับหน่วยงาน ระดับชุมชน ระดับตำบล และระดับเครือข่าย
	3. ผลการตรวจสารเคมีตกค้างในเลือดประชาชนดับตำบลนาท่อมจำนวน 8 หมู่บ้านโดยใช้การสุ่มตรวจหมู่บ้านละ 30 คน หน่วยงานโรงพยาบาลส่งเสริมสุขภาพตำบลนาท่อมใช้กลไก อสม ตรวจโดยใช้กระดาษทอดสอบโคลีนเอสเตอเรส
	4. ผลการตรวจสารเคมีตกค้างในอาหารสด ผักสด ใน 2 ตลาด คือ ตลาดม่วงลูกดำ กับตลาดโคกม่วง โดยอนุกรรมการคุมครอบผู้บริโภคตำบลนาท่อม 15 คน โดยเทศบาลตำบลนาท่อมผ่านโครงการตลาดนัดน่าซื้อ
	5. คณะทำงานประชุมร่วมกับคณะทำงานพัฒนาคุณภาพชีวิตระดับตำบลเพื่อติดตามการดำเนินงานของชุมชนอย่างน้อยเดือนละ 1 ครั้ง โดยรายงานความก้าวหน้าแต่ละชุมชน
		1. ระดับชุมชน คือการประชุมหมู่บ้าน นำผลการดำเนินงานมาสื่อสาร
		2. ระดับตำบล คือ รายงานความก้าวหน้าการขับเคลื่อน พชต ในระดับพื้นที่ตำบล และการประชุมชมร่วมกับ พชอ.เพื่อรายงานความก้าวหน้าแก่อำเภอเดือนละ 1 ครั้งสู่การเป็นตำบลต้นแบบ
		3. การติดตามประเมินผลจาก พชอ.
	6. การสื่อสารรณรงค์ ในกิจกรรมสำคัญ ทั้ง 3 ประเด็น ของชุมชนเพื่อให้ชุมชนเกิดความตระหนัก
		1. งานประจำปีของดีนาท่อม เป็นการสื่อสารระดับตำบล โดยมีนายอำเภอเปิดโครงการ มี กิจกรรมเปิดบูท จัดนิทรรศการการจัดการอาหารปลอดภัย ได้แก่ บูทเสนอข้อมูลของโครงการ บูทแหล่งปฏิบัติการ บูทโรงเรียนประภัสสรรังสิต การจัดการขยะอินทรีย์นำขยะมาเลี้ยงไส้เดือน นำมาทำวัสดุการปลูก คือนำเศษใบไม้กิ่งไม้มาบดและผสมปุ๋ยเป็นวัสดุการปลูกผัก บูทจากชุมชนแต่ละหมู่บ้านที่ได้ขยายผล กิจกรรมเสวนาจากตัวแทน พชต พชอ ท้องถิ่น ภาคประชาสังคม และการเสวนาร่วมกับคณะทำงานขับเคลื่อน ระดับปฏิบัติการพื้นที่(เทศบาล พื้นที่ปฏิบัติการ คณะทำงาน) กิจกรรมประกวดเมนูอาหาร
		2. กิจกรรมงานรณรงค์คนรักษ์ลุ่มน้ำทะเลสาบพัทลุง เป็นการสื่อสารระดับเครือข่าย โดยตำบลนาท่อม นำเสนอนาท่อมโมเดล คือ การจัดการระบบอาหารปลอดภัย
		3. กิจกรรมงานรณรงค์อำเภอยิ้ม ณ วัดนาท่อม อ.เมือง จ.พัทลุง เป็นการสื่อสารขยายผลระดับตำบลโดยนายอำเภอเมืองเป็นประธาน
		4. กิจกรรมตลาดนัดหูยานสะพานคนเดินปัจจุบันตลาดหยุดปรับปรุงแต่จำนวนผู้รวบรวมผลผลิตจากชุมชนบ้านหูยานไปจำหน่ายในตลาดเครือข่าย ตลาดนัดหน้าเกษตร จำนวน แม่ค้า 7 ราย
		5. กิจกรรมของท่องเที่ยวชุมชน OTOP นวัตวิถี พัฒนากลุ่มผลิตภัณฑ์ที่ได้รับการรับรองอาหารปลอดภัยชุมชนหมู่ 8 จำนวน 10 กลุ่มผลิตภัณฑ์ หมู่ที่ 1 จำนวน 4 ผลิตภัณฑ์ หมู่ที่ 5 จำนวน 2 ผลิตภันณ์
		6. สื่อสารผ่านเฟสบุค /ไลน์

โดยทีมผู้วิจัยประเมินผลกระทบทางสุขภาพ 3 ระดับ ได้แก่ ระดับจังหวัด คือ ประเมินนโยบายยุทธศาสตร์ที่มีผลกระทบต่อการดำเนินงานด้านอาหารปลอดภัยผ่านกลไก คือคณะทำงาน พัฒนาคุณภาพชีวิตระดับตำบล(พชต)

F. รวบรวมข้อมูล ตรวจสอบและวิเคราะห์ข้อมูลการประเมินผลกระทบทางสุขภาพ และจัดทำร่างรายงานการประเมินผลกระทบทางสุขภาพ

1. การทบทวนร่างรายงานการศึกษาผลกระทบด้านสุขภาพโดยสาธารณะ(Pubic Review)
	1. คณะทำงานจัดเวทีคืนข้อมูลเพื่อให้ข้อเสนอแนะต่อนโยบายสาธารณะและร่างยุทธศาสตร์ด้านความมั่นคงทางอาหาร ด้านอาหารปลอดภัย และโภชนาการสมวัย
	2. คณะทำงานนำร่างรายงานร่างยุทธศาสตร์ระบบอาหารด้านความมั่นคงทางอาหาร ด้านอาหารปลอดภัย และโภชนาการสมวัย นำเสนอต่อผู้ที่มีส่วนเกี่ยวข้องได้ให้ข้อเสนอแนะ เพิ่มเติมและปรับปรุงร่างแผนยุทธศาสตร์ระบบอาหารตำบลนาท่อม
	3. คณะทำงานนำร่างข้อเสนอแนะจาก คณะทำงานพัฒนาคุณภาพชีวิตตำบล(พชต) เข้าสู่คณะกรรมการพัฒนาเทศบาลตำบลนาท่อม สู่การปรับปรุงร่างแผนพัฒนาท้องถิ่น พ.ศ 2561 – 2565
	4. ได้แผนพัฒนาท้องถิ่น พ ศ 2561 – 2565 และสภาได้ผ่านการพิจารณาสภาเทศบาลเป็นเป็นเทศบัญญัติงบประมาณปี 2563 พร้อมประกาศใช้

การวิเคราะห์ข้อมูลใช้การวิเคราะห์ข้อมูลเชิงปริมาณ และเชิงคุณภาพ ดังนี้

1. ข้อมูลเชิงคุณปริมาณ วิเคราะห์โดยการหาค่าความถี่ ร้อยละ ค่าเฉลี่ย
2. ข้อมูลเชิงคุณภาพใช้แนวทางการวิเคราะห์ข้อมูลเชิงคุณภาพตามแนวคิด Ottawa Charter ประกอบด้วย 5 กลยุทธ์ คือ กระบวนการนโยบายสาธารณะ ชุมชนเข็มแข็งจัดการตนเองได้ การสร้างสิ่งแวดล้อมที่เอื้อต่อสุขภาพ การสร้างระบบ กระบวนการ กลไกการดำเนินงาน และการพัฒนาศักยภาพคน กลุ่มคน และเครือข่าย โดยได้แบ่งข้อมูลเป็น 3 ขั้นตอน คือ การลดทอนข้อมูล(Data Reduction) การแสดงข้อมูล(Data DisPlay และการสรุปข้อมูล (Conclusing Drawing) ด้วยแผนภาพความคิดต่างๆ เพื่อแสดงให้เห็นความคาดหวังของผู้สมีส่วนได้เสียทั้งหมด

ผลการติดตามประเมิน ตามกลยุทธ์ Ottawa Charter ประกอบด้วย

**กระบวนการสร้างนโยบายสาธารณะ**

 เทศบาลตำบลนาท่อม มีวิสัยทัศน์ วัฒนธรรมเลิศล้ำ เกษตรกรรมยังยืน ชุมชนน่าอยู่สู่สุขภาวะ ขับเคลื่อนโดยแผนพัฒนา 5 ปี โดยคณะกรรมการพัฒนาเทศบาลตำบลนาท่อม จากกระบวนการมีส่วนร่วมของชุมชนผ่านแผนพัฒนาชุมชน ได้จัดทำโครงการตามนโยบายเกษตรกรรมยังยืน ได้มีกิจกรรมส่งเสริมการการมีอาหารปลอดภัยของตำบล ได้แก่ การปลูกผักปลอดสารพิษลดรายจ่ายในครัวเรือน มีการส่งเสริมการเลี้ยงผึ้ง ได้แก่ผึ้งจะรักษ์นาท่อม ส่งเสริมการทำนาอินทรีย์ปลอดสารเคมี 100 % การตรวจรับรองมาตรฐาน อาหารปลอดภัยในโรงเรียนเป็นต้น ได้บรรจุไว้ในแผน 5 ปีของเทศบาล

**ชุมชนเข้มแข็ง จัดการตนเองได้**

**การสร้างสิ่งแวดล้อมที่เอื้อต่อสุขภาพ**

 ตัวอย่างสนับสนุนในลักษณะโครงการจากเทศบาล จากกองทุนตำบล จากเกษตรอำเภอ การต่อยอดจากพัฒนาชุมชน ได้ขยายกลุ่ม ครัวเรือน การปลูกผักปลอดสารพิษลดรายจ่ายครัวเรือน สนับสนุนให้ขยายแปลงเกษตรในโรงเรียนทั้ง 4 แห่ง และแปลงเกษตรวัดนาท่อม

 การพัฒนาแกนนำ และ กลุ่มคน เป็นคณะอนุกรรมการคุ้มครองผู้บริโภค โดยการฝึกอบรมเรียนรู้การตรวจสารปนเปื้อนในอาหารสด ผักสด ในตลาดในตำบลนาท่อม จำนวน 2 ตลาด (ตลาดม่วงลูกดำ กับตลาดโคกม่วง) และให้ความรู้เรื่องอาหารปลอดภัยกับผู้บริโภค ผู้ซื้อ ผู้ขาย และประชาชนทั่วไป

 การพัฒนาเกิดกลุ่มอาชีพ จากการจัดการระบบอาหารปลอดภัย เกิดกลุ่มตลาดนัดสีเขียว ตลาดหูยานสะพานคนเดินทุกวันเสาร์ เกิดการรวมผลผลิตไปจำหน่วยในตลาดเขียวประชารัฐหน้าเกษตรสหกรณ์ทุกวันศุกร์และวันจันทร์ และตลาดนัดหน้าธนาคารเกษตรและสหกรณ์ ในทุกวันพฤหัส เป็นแหล่งรายได้ของชุมชนบ้านหูยาน

 เกิดการรวมกลุ่มอาชีพจากการจัดการระบบอาหารปลอดภัยที่ได้รับเครื่องหมาย Q และประกาศรับรองผลิตภัณฑ์อาหารปลอดภัย ของชุมชนบ้านหูยาน ชุมชนบ้านหนองปริง ชุมชนบ้านหัวยาง เริ่มขยายวงกว้าง โดยการสนับสนุนของเกษตรอำเภอ คือ สนับสนุนให้เกิดการรวมตัวกันเป็นกลุ่ม และจัดทะเบียนเป็นวิสาหกิจชุมชนสะดวกต่อการส่งเสริมและต่อยอดเรื่องมาตรฐานเครื่องหมายต่าง ๆ ส่วนของพัฒนาชุมชน ช่วยพัฒนายกระดับผลิตภัณฑ์เป็น OTOP ซึ่งชุมชนหูยาน พัฒนาผลิตภัณฑ์อาหารปลอดภัย 10 ผลิตภัณฑ์อาหารปลอดภัย สร้างงาน สร้างรายได้ สร้างอาชีพให้ชุมชนบ้านหูยานเป็นชุมชนต้นแบบ และมีชุมชนบ้านหัวยางเป็นชุมชนต้นแบบขยายผล

**การปรับระบบกลไกการทำงาน**

 การจัดการอาหารปลอดภัยบ้านหูยาน และประเด็นอื่น ชุมชนหูยานใช้กลไก สภาแกนนำขับเคลื่อน ประกอบด้วย ตัวแทนจาก 5 กลุ่มบ้านจำนวน 15 คน เป็นแกนนำขับเคลื่อนพัฒนา ร่วมคิด ร่วมทำ ทำให้ดูอยู่ให้เห็น และคอยสื่อสารกระจายข่าวสารลดความความเห็นต่างในชุมชน จนเป็นที่รู้จักผลงานการขับเคลื่อนระบบอาหารปลอดภัย ภายใต้ชื่อชุมชนบ้านหูยาน โดยสภาแกนนำ โดยมีกติกา ครัวเรือนต้นแบบ 1. ประชุมเดือนละ 1 ครั้ง 2. ปลูกผักปลอดสารพิษอย่างน้อย 20 ชนิด 3. ส่งเสริมภูมิปัญญาการเลี้ยงผึ้ง 4.รวมจัดการตลาดหูยานสะพานคนเดิน 5.ปิ่นโตสุขภาพ 6.พัฒนาพื้นที่กลางเป็นศูนย์เรียนรู้ 7.ปรับแผนชุมชนอย่างน้อย 1 ครั้ง

 ระดับชุมชนรูปแบบ ใช้กลไก สภาแกนนำแนวทางชุมชนบ้านหูยาน ในการขับเคลื่อนขับเคลื่อนระบบอาหารปลอดภัย รูปแบบบ้านหูยาน (หูยาน โมเดล) แต่ละชุมชนทั่ง 8 แห่ง โดยใช้กลไกสภาแกนนำที่คัดเลือกมาจากตัวแทนคนในกลุ่มบ้านเป็นตัวแทนต้นแบบทำให้ดูอยู่ให้เห็น เพื่อขยายผลไปให้ครอบคลุมทั้งชุมชนหรือเป็นครู ข. ของชุมชนก่อนชุมชนละ 5 คน จำนวน 40 คน

 ระดับตำบล (ต.นาท่อม โมเดล)ใช้เป็นกลไกเชื่อมประสานระดับปฏิบัติการ คณะทำงานพัฒนาคุณภาพชีวิตระดับตำบล เป็นกลไกที่ตั้งมาจากหน่วยงานเชิงนโยบายของรัฐบาลก่อตั้ง โดยมีนายกเทศมนตรีเป็นประธาน และมีผู้อำนวยการ โรงพยาบาลส่งเสริมสุขภาพตำบลนาท่อมเป็นเลขานุการ โดยมีผู้นำ กำนัน ผู้ใหญ่บ้านทุกหมู่บ้านโดยตำแหน่ง ผู้นำองค์กรในชุมชน วัดนาท่อม ผอ.โรงเรียนทั้ง 4 แห่ง และมีเกษตรอำเภอ พัฒนาการอำเภอ มีปลัดอำเภอเป็นคณะทำงาน มีบทบาทหน้าที่ 6 เรื่อง ที่ต้องทำงานร่วมกัน คือ โดยมีคำสั่งนายอำเภอแต่งตั้ง ทำงานขับเคลื่อนเชิงนโยบายระดับตำบลเชิงประเด็น ที่ได้รับการคัดเลือก ตำบลนาท่อมเลือก มี 2 ประเด็น คือ ประเด็นจัดการระบบอาหารปลอดภัย ประเด็นระบบการจัดการสิ่งแวดล้อม(ขยะ) ลักษณะการทำงานร่วมกันแบบบูรณาการทุกภาคส่วน มีการประชุมอย่างน้อยเดือนละ 1 ครั้ง เพื่อรับฟังความก้าวหน้าการดำเนินงานแต่ละภาคส่วน และปัญหาอุปสรรค

 ระดับอำเภอ ใช้เป็นกลไกเชื่อมประสานในเชิงบริหารจัดการขับเคลื่อนเชิงนโยบายของจังหวัดหรือเชิงยุทธศาสตร์ คณะทำงานพัฒนาคุณภาพชีวิตระดับอำเภอ หรือ พชอ เป็นกลไกที่ตั้งมาจากหน่วยงานเชิงนโยบายของรัฐบาล โดยมีนายอำเภอเป็นประธาน มีสาธารณสุขจังหวัดเป็นเลขา สาธารณสุขอำเภอเป็นผู้ช่วยเลขานุการ มีหัวหน้าส่วนราชการอื่นเป็นคณะทำงานและมีกำนันตำบลนาท่อมเป็นคณะทำงาน พชอ.ตำบลนาท่อม

 ลักษณะกลไกขับเคลื่อนทั้ง 3 กลไก ระดับชุมชนมีการประชุมหมู่บ้านติดตามขับเคลื่อนงาน ระดับตำบลมีการประชุม พชต.อย่างน้อยเดือนละ 1 ครั้ง ติดตามความก้าวหน้าการดำเนินงานในระดับชุมชน เพื่อนำผลการประชุมและการติดตามความก้าวหน้าไปรายงาน ระดับอำเภอ โดย พชต เป็นแกนกลางนำผลที่ได้จากระดับปฏิบัติการรายงานการประชุม พชอ. นำกลับสู่ พชต.หมุนเวียนยกระดับพัฒนาไปสู่ประเด็นอื่นๆ ต่อไป และ กลไก พชต. สามารถเป็นกลไกกลางขับเคลื่อนตำบลสู่ความเข็มแข็งจัดการตนเองในเชิงประเด็นได้อย่างเข้มแข็ง

 โดยสรุป คณะทำงานพัฒนาคุณภาพชีวิตตำบลนาท่อม (พชต). กลไกขับเคลื่อนเชิงบูรณาการระดับตำบล ประเด็นอาหารปลอดภัย และการจัดการสิ่งแวดล้อม(ขยะ)ของตำบลนาท่อม มีหน้าที่เชื่อมถึงระดับปฏิบัติการ เชื่อมเชิงยุทธศาสตร์หรือเชิงนโยบายระดับต่างๆ

**การพัฒนาทักษะคน กลุ่มคน และเครือข่าย**

เกิดคนต้นแบบ มีการสืบทอดภูมิปัญญาการเลี้ยงผึ้ง ขยายผลการการเลี้ยงผึ้งโพรง พัฒนาต่อยอดจนในปัจจุบันมีการเลี้ยงผึ้งขยายไปทุกชุมชน ยกระดับเป็นกลุ่มวิสาหกิจการเลี้ยงผึ้งเกิดงานทำ สร้างอาชีพให้คนในชุมชน มีการพัฒนาเมนูอาหารท้องถิ่น เรียนรู้การปลูกผักปลอดสารพิษ การเลี้ยงผึ้ง การแปรรูปสินค้าผลิตภัณฑ์ โดยการใช้แผนชุมชนในการประสานหน่วยงานขอความช่วยเหลือ ได้แก่ หน่วยศูนย์สตรีภาคใต้สนับสนุนพัฒนาอาชีพ ทำกลุ่มเครื่องแกง ทำขนม น้ำพริก และพัฒนาชุมชน ช่วยยกระดับสินค้าผลิตภัณฑ์เป็นสินค้า OTOP พัฒนาต่อยอดสู่ ท่องเที่ยว OTOP นวัตวิถี

มีการพัฒนารวมกลุ่มการผลิตปุ๋ยมูลไส้เดือนทดแทนปุ๋ยเคมี การปลูกผักปลอดสารพิษ 20 ชนิด การสอนทำรังผึ้ง การแสดงผลผลิตในงานที่กลุ่มจัดขึ้น ได้แก่ งานของดีตำบลนาท่อม

เกิดการทำงานร่วมกับศูนย์พัฒนาครอบครัวในชุมชนตำบลนาท่อม ทำกลุ่มเลี้ยงไก่บ้านไว้เป็นอาหารของกลุ่มคนติดบ้าน ได้มีเรื่องพูดคุย จนเป็นกลุ่มอาชีพที่สามารถพัฒนาต่อไปสู่เกษตรปศุสัตว์ เพื่อขึ้นทะเบียนเป็นอาชีพต่อไป สร้างงานสร้างอาชีพ นำมาสู่

**การสร้างกระบวนการชุมชนเข้มแข็ง**

 สร้างพื้นที่กลางต้นแบบในชุมชนบ้านหูยาน เป็นศูนย์กลางการเรียนรู้ของชุมชนและคนนอกชุมชน ที่มีกิจกรรม โรงเรียนครอบครัว เรียนรู้สวนผักชุมชนคนหูยาน ลานเล่นกิจกรรมของครอบครัว ตลาดนัดหูยานสะพานคนเดิน ปิ่นโตสร้างสุข กิจกรรมครอบครัวอบอุ่นบ้านหูยาน เกิดครอบครัวต้นแบบการจัดการอาหารปลอดภัย 2 ครัวที่มี เครื่องหมาย Q คือ ครอบครัวของนางจริยา ฮั่นพิพัฒน์ ครอบครัว นางบุญเรือง แสงจันทร์ มีเมนูสุขภาพที่ได้รับรางวัลระดับอำเภอ โดยนางสุมาลี ศรีโดน

 พัฒนาแหล่งจำหน่าย พัฒนาความเข็มแข็งกลุ่ม พัฒนาผลิตภัณฑ์ โดยใช้แผนชุมชนเป็นเครื่องมือไปสู่แผนพัฒนาตำบลที่มีสภาเทศบาลรับรอง

สรุปการขยายผลอาหารปลอดภัย ทั้ง 3 ประเด็น ความมั่นคง อาหารปลอดภัย โภชนาการสมวัย โดยคณะทำงานได้จัดทำตามวิสัยทัศน์ของเทศบาล วัฒนธรรมเลิศล้ำ เกษตรกรรมยังยืน ชุมชนน่าอยู่ สู่ตำบลสุขภาวะ เป็นการขับเคลื่อนเชิงนโยบายของตำบล ที่ใช้ชุมชนบ้านหูยาน หมู่ที่ 8 เป็นตำบลต้นแบบขยายผลไปสู่อีก 7 หมู่บ้าน โดยใช้กลไก พชต. ทำงานบูรณาการเชื่อมงานยุทธศาสตร์จังหวัดพัทลุง

กิจกรรมระบบอาหารของตำบลนาท่อมเป็นการส่งเสริมการปลูกผักปลอดสารพิษอย่างน้อย 20 ชนิด ลดรายจ่ายครัวเรือน ส่งเสริมภูมิปัญญาเลี้ยงผึ้ง พัฒนาตลาดนัดสีเขียวในชุมชนให้คนเข้าถึงแหล่งอาหารปลอดภัย ส่งเสริมปิ่นโตสร้างสุข

ผลการดำเนินงาน ทั้ง 3 ประเด็น

ผลการดำเนินเงินตามแนวคิด Ottawa Charter

|  |  |  |  |  |  |
| --- | --- | --- | --- | --- | --- |
| ด้านความมั่นคง | นโยบายสาธารณะ | ชุมชนเข็มแข็งจัดการตนเองได้ | การปรับสภาพแวดล้อม | ระบบ กระบวนการและกลไก | คน กลุ่มคนและเครือข่าย |
| -เพิ่มพื้นที่อาหารของชุมชน โดยการปลูกและการเลี้ยงสัตว์ | -ประกาศเลิกใช้สารเคมี-เพิ่มพื้นที่อาหารใสส่วนยาง | -ใช้แผนชุมชนเป็นเครื่องมือ3 การประชุมอย่างต่อเนื่อง | -โครงการปลูกผักหลายชนิด-สวนผักคนเมือง-ผักสวนครัว-ตลาดเขียว | สภาแกนนำ | คนต้นแบบด้านต่าง ๆ |
| ด้านความปลอดภัย | นโยบายสาธารณะ | ชุมชนเข็มแข็งจัดการตนเองได้ | การปรับสภาพแวดล้อม | ระบบ กระบวนการและกลไก | คน กลุ่มคนและเครือข่าย |
| -การตรวจสารปนเปื้อนในอาหาร | -นโยบายตรวจและรับรองมาตฐานตลาดในชุมชน | ปรับแผนชุมชนและปรับแผนแผนเทศบาล | -ตลาดเขียว-ปิ่นโตสุขภาพ |  รพสต อสม สสจ | คณะกรรมการคุมครองผู้บริโภคตรวจ |
| -การตรวจสารเคมีตกค้างในร่างกาย | -นโยบายตรวจอย่างน้อยปีละ 1 ครั้ง | ปรับแผนชุมชนและปรับแผนแผนเทศบาล | ปลูกผักกินเอง | รพสตและ อสม | คณะกรรมการคุมครองผู้บริโภคตรวจ |
| ด้านโภชนาการสมวัย | นโยบายสาธารณะ | ชุมชนเข็มแข็งจัดการตนเองได้ | การปรับสภาพแวดล้อม | ระบบ กระบวนการและกลไก | คน กลุ่มคนและเครือข่าย |
| - อาหารในโรงเรียน | -ยังไม่ควบคุมร้านค้าขนมกรุบกรอบ-ยังไม่มีโปรแกรมอาหารปลอดภัยสำหรับนักเรียน | -โรงเรียนและชุมชนต่างคนต่างทำยังไม่มีแผนร่วมกัน | -โรงเรียนยังไม่ผลิตอาหารที่ปลอดภัยได้เอง | โรงเรียนยังไม่มีกลุ่มที่รวบรวมผลผลิตที่ปลอดภัยเป็นอาหารในโรงเรียน | ต้องส่งเสริมให้มีคนหรือกลุ่มคนรวบรวมผลผลิตอาหารปลอดภัยให้แก่หน่วยงานที่ต้องการ |

ข้อเสนอแนะ แนวทางการพัฒนานโยบาย

ระดับชุมชน

1. ทั้ง 8ชุมชนใช้กลไกสภาแกนนำตามรูปแบบของชุมชนหูยานขับเคลื่อนเชิงประเด็น โดยใช้แผนชุมชนเป็นเครื่องมือการมีส่วนร่วมจากทุกภาคส่วน
2. มีการประชุมหมู่บ้านอย่างน้อยเดือนละ 1 ครั้ง เป็นวงคุย วงรายงานความก้าวหน้า โดยมีผู้ใหญ่บ้านเป็นประธาน
3. มีการปรับแผนชุมชนอย่างน้อยปีละ 1 ครั้งให้สอดคล้องกับความต้องการของชุมชน
4. สร้างและพัฒนาพื้นที่กลางเป็นแหล่งเรียนรู้แลกเปลี่ยนหรือทำกิจกรรมของชุมชน

ระดับตำบล

1. ขับเคลื่อนด้วยคณะกรรมการพัฒนาคุณภาพชีวิตระดับตำบล(พชต)เป็นกลไก
	* เชื่อมประสานระหว่างหน่วยงานปฏิบัติการในพื้นที่ ได้แก่ โรงเรียนในพื้นที่ รพสต และ นอกพื้นที่ได้แก่ พัฒนาชุมชน เกษตรตำบล ปลัดอำเภอ สาธารณะสุขอำเภอ
	* เชื่อมประสานระหว่างระหว่างหน่วยงานบริหารจัดการตามนโยบายหรือยุทธศาสตร์ กับ หน่ายงานระดับปฏิบัติการโดยการติดตามอย่างต่อเนื่อง
2. คณะกรรมการพัฒนาคุณภาพชีวิตระดับตำบล (พชต) ประชุมอย่างต่อเนื่องอย่างน้อยเดือนละ 1 ครั้ง รับฟังจากการรายงานความก้าวหน้าจากแต่ละหมู่บ้าน และ คณะกรรมการพัฒนาคุณภาพชีวิตระดับตำบลรายงานต่อนายอำเภอสู่การขับเคลื่อนเขิงนโยบาย
3. คณะกรรมการพัฒนาคุณภาพชีวิตระดับตำบลร่วมประชุมข้อเสนอแนะปรับปรุงแผนพัฒนาตำบลอย่างน้อย 1 ครั้ง จะนำไปสู่การขับเคลื่อนแผนชุมชนสู่การปฏิบัติ และปัญหาเชิงประเด็นได้รับการแก้ไขอย่างมีส่วนร่วม เช่น ประเด็นอาหารปลอดภัย และประเด็นการจัดการสิ่งแวดล้อมขยะของตำบลนาท่อม